UNMIT

UNMIT, formelt United Nations Integrated Mission in Timor-Leste, var en fredsbevarende FN-styrke opprettet 25. august 2006 av FNs sikkerhetsråd ved resolusjon 1704.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 287. Styrken ble satt inn i Øst-Timor etter at landet i april–mai 2006 ble kastet ut i en indre konflikt. UNMIT fikk i oppdrag å støtte den østtimoresiske regjeringen i å fremme stabilitet, demokrati og politisk dialog mellom ulike grupper i landet, samt fremme nasjonal forsoning.«Consolidating stability, enhancing a culture of democratic governance and facilitating political dialogue», United Nations, Department of Peacekeeping Operations. Oppdraget ble avsluttet 31. desember 2012.«East Timor: UN ends peacekeeping mission», BBC News, 31. desember 2012.

Ved utgangen av september 2012 rådde UNMIT over et uniformert personell på 1159, hvorav 1135 politifolk og 24 militære liaisonoffiserer. I tillegg kom en administrasjon på 340 internasjonale sivile, 895 lokalt ansatte sivile, samt et bidrag på 190 fra FNs fredskorps.«UNMIT Facts and Figures», United Nations, Department of Peacekeeping Operations.

Referanser

Eksterne lenker

 UNMITs nettsted
 UNMIT, United Nations, Department of Peacekeeping Operations

Kategori:FN-sanksjonerte militære operasjoner og styrker
Kategori:Øst-Timor